Diari Oficial de la Generalitat Valenciana


Sumari del DOGV 1646, del 21-10-1991 (1991/822939)

ORDRE de 27 d'agost de 1991, del Conseller de Cultura, Educació i Ciència, per la qual es modifica el concert educatiu subscrit amb el centre docent privat d'Educació Especial <<Parque Angel de la Guarda>>, de Rocafort.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/08/27/(2)/dof/vci/html**

### Dades del document

Número de DOGV
:   1646

Data del DOGV
:   21-10-1991

Secció del DOGV
:   DISPOSICIONS GENERALS

Número del document
:   1991/822939


Data del document
:   27-08-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 27 d'agost de 1991, del Conseller de Cultura, Educació i Ciència, per la qual es modifica el concert educatiu subscrit amb el centre docent privat d'Educació Especial "Parque Angel de la Guarda" de Rocafort.  
Vist l?expedient iniciat d'ofici sobre modificació del concert educatiu vigent subscrit amb el centre «Parque Angel de la Guarda», situat a l'avda. Dr. López Trigo, núm. 9, de Rocafort, amb número de codi 96757121, d'acord amb el que estableix l'article 46 del Reglament de Normes Bàsiques sobre Concerts Educatius i en l'Ordre de la Conselleria de Cultura, Educació i Ciència, de 27 de desembre de 1988.  
Vist que l?esmentat expedient ha estat tramitat pel Servei Territorial de Cultura i Educació de València.  
Vist que pel Director Territorial de Cultura i Educació de València s'ha emès l?informe preceptiu, així com pel Director General de Centres i Promoció Educativa, el qual, després de l'audiència a l?interessat, ha elevat la corresponent proposta.  
Atés que, segons informa la Unitat d'Inspecció Educativa, el centre de referència té una unitat en funcionament a Rocafort, integrada dins d'un complex educatiu depenent del CONVASER i una altra unitat que funciona a Alzira a la Residència «Carmen Picó», dependent, igualment, del CONVASER, sense que hi haja cap autorització per al trasllat de Rocafort a Alzira.  
Atés que, segons l?informe de la inspecció, hi ha dos alumnes escolaritzats en la unitat de Rocafort que compleixen en 1991 els 16 anys, així com també hi ha dos alumnes en la unitat d'Alzira, l?escolarització dels quals queda garantida i podran acudir al centre docent d'Educació Especial «Carmen Picó», situat al lloc on es troba l'aula d'Alzira.  
Atés que han variat substancialment les condicions i circumstàncies per les quals es concertà amb el centre d'Educació Especial «Parque Angel de la Guarda», de Rocafort.  
Vista la Llei Orgànica reguladora del Dret a l'Educació, el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer, i l'Ordre de la Conselleria de Cultura, Educació i Ciència, de 27 de desembre de 1988.  
Fent ús de les atribucions conferides per l'article 35 de la Llei de Govern Valencià,  
ORDENE:  
Primer   
Modificar el concert subscrit amb el centre d'Educació Especial «Parque Angel de la Guarda», de Rocafort, en el sentit de suprimir les dues unitats concertades i quedarà extingit l?esmentat concert educatiu.  
Segon  
La supressió del concert educatiu, que per aquesta ordre s'aprova, sortirà efectes des de l'inici del curs acadèmic 1991/1992.  
DISPOSICIO ADDICIONAL  
Del contingut d'aquesta ordre es practicarà la corresponent inscripció en el Registre de Centres Docents de la Comunitat Valenciana.  
DISPOSICIO FINAL  
Contra aquesta ordre que esgota la via administrativa podran els interessats interposar, davant la Conselleria de Cultura, Educació i Ciència, recurs de reposició previ al contenciós administratiu en el termini d'un mes comptador des de la notificació de la resolució.  
València, 27 d'agost de 1991.  
El conseller de Cultura, Educació i Ciència,   
ANDREU LOPEZ I BLASCO


Còpia Permalink ELI